stanford-oval/wikipedia huggingface dataset:
อีเอ็ม
การใช้งานอีเอ็ม

อีเอ็มเทคโนโลยี นั้นถูกใช้ในกิจกรรมของการเกษตรและการดำเนินชีวิตตามแนวคิดหยั่งยืน และยังถูกอ้างถึง การช่วยให้สุขภาพของคนและสัตว์เลี้ยงดีขึ้น รวมถึงประโยชน์ในการจัดการกับของเสีย
อุดมลักษณ์ เพ็งนรพัฒน์

| อุดมลักษณ์  เพ็งนรพัฒน์ ม> ว.ม., ป.ช..ข้อมูลส่วนบุคคล |
| --- | --- |
เกิด: 6 มีนาคม พ.ศ. 2508 (59 ปี) อำเภอยางชุมน้อย จังหวัดศรีสะเกษ
ศาสนา: พุทธ
พรรคการเมือง: ภูมิใจไทย
คู่สมรส: จาตุรงค์ เพ็งนรพัฒน์

นางอุดมลักษณ์ เพ็งนรพัฒน์ (สกุลเดิม ไตรสรณกุล) อดีตสมาชิกสภาผู้แทนราษฎรจังหวัดศรีสะเกษ สังกัดพรรคภูมิใจไทย เป็นภรรยาของนายแพทย์จาตุรงค์ เพ็งนรพัฒน์ อดีตกรรมการบริหารพรรคไทยรักไทย และน้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย
ประวัติ

อุดมลักษณ์ เพ็งนรพัฒน์ เกิดเมื่อวันที่ 6 มีนาคม พ.ศ. 2508 ที่อำเภอยางชุมน้อย จังหวัดศรีสะเกษ เป็นบุตรของนายฮวด กับนางจือเฮียง ไตรสรณกุล เป็นน้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ สำเร็จการศึกษาพยาบาลศาสตรและผดุงครรภ์ชั้นสูง จากวิทยาลัยนครราชสีมา สมรสกับนายแพทย์จาตุรงค์ เพ็งนรพัฒน์ มีบุตร 2 คน
การทำงาน

อุดมลักษณ์ เพ็งนรพัฒน์ ประกอบวิชาชีพพยาบาล และเปิดสถานพยาบาลคลินิกอุดมลักษณ์การพยาบาลและผดุงครรภ์ ต่อมาได้ลงสมัครรับเลือกตั้งสมาชิกสภาผู้แทนราษฎร จังหวัดศรีสะเกษ (เขตอำเภอกันทรลักษ์) สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แทนสามีที่ถูกตัดสิทธิ์ทางการเมือง ต่อมาได้ย้ายมาสังกัดพรรคภูมิใจไทย ซึ่งนางอุดมลักษณ์ เป็นหนึ่งในผู้ถูกเสนอชื่อให้เข้ารับตำแหน่งรัฐมนตรีช่วยว่าการกระทรวงสาธารณสุขแทนนายมานิต นพอมรบดี แต่ท้ายที่สุดตำแหน่งดังกล่าวตกเป็นของนางพรรณสิริ กุลนาถศิริ
อุดมลักษณ์ ได้รับเลือกตั้งเป็น ส.ส. อีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สามารถเอาชนะนายแพทย์ภูมินทร์ ลีธีระประเสริฐ อดีต ส.ส.หลายสมัย และนายณรงค์สิทธิ์ เครือรัตน์ อดีต ส.ว.ศรีสะเกษ จากพรรคเพื่อไทย โดยเป็น ส.ส.เพียงคนเดียวของจังหวัดศรีสะเกษที่ไม่ได้สังกัดพรรคเพื่อไทย
หลังจากนั้น เธอจึงย้ายกลับไปร่วมงานกับพรรคเพื่อไทย อยู่ระยะหนึ่งก่อนจะกลับมาร่วมงานกับพรรคภูมิใจไทยอีกครั้ง ในการเลือกตั้ง พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 4  สังกัดภูมิใจไทย แต่ไม่ได้รับการเลือกตั้งแพ้ให้กับนายแพทย์ภูมินทร์ ลีธีระประเสริฐ พรรคเพื่อไทย
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อาอิ คายาโนะ

| อาอิ คายาโนะ |
| --- | --- |
茅野 愛衣
เกิด: 13 กันยายน พ.ศ. 2530 (37 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ตั้งแต่ พ.ศ. 2553
ตัวแทน: ออฟฟิศโอซาวะ
ผลงานเด่น:   เมโกะ ฮมมะ จากดอกไม้ มิตรภาพ และความทรงจำ  ชีนะ มาชิโระ จากซากุระโซว หอพักสร้างฝัน  ชิโระ จากโนเกม โนไลฟ์ 
อาอิ คายาโนะ (ญี่ปุ่น: 茅野 愛衣; โรมาจิ: Kayano Ai; เกิดวันที่ 13 กันยายน ค.ศ. 1987) เป็นนักพากย์การ์ตูนชาวญี่ปุ่น โดยสังกัดเอเจนซีโปร-ฟิตตั้งแต่เริ่มเข้าสู่วงการจนถึง พ.ศ. 2557 ก่อนจะย้ายไปอยู่กับออฟฟิศโอซาวะในปีถัดมา บทตัวละครนำตัวแรกที่พากย์ได้แก่เมโกะ ฮมมะ หรือเม็มมะจากดอกไม้ มิตรภาพ และความทรงจำ นอกจากนี้ยังมีบทบาทสำคัญอื่น ๆ ได้แก่ยุซึริฮะ อิโนริจากปฏิวัติหัตถ์ราชัน ชีนะ มาชิโระจากซากุระโซว หอพักสร้างฝัน และชิโระจากโนเกม โนไลฟ์ และยังร้องเพลงประกอบอนิเมะบางเรื่องที่เธอพากย์ด้วย
ผลงาน

เกมพลิกโฉมนายกระจอก (คิคุจิ ฟูกะ)
บันทึกแวมไพร์วานิทัส (โดมิ​นิค เดอ​ ซาด/โดมิ)
ท่านจาฮี ชีวิตนี้ไม่มีถอย (ผู้จัดการร้าน)
ประวัติ

ก่อนหน้าที่จะมาเป็นนักพากย์นั้น คายาโนะตั้งใจที่จะทำงานที่เกี่ยวข้องกับการดูแลผู้อื่น จึงได้ไปสมัครเข้าเรียนที่โรงเรียนอาชีวศึกษาและเข้าทำงานในสถานเสริมความงาม เธอเริ่มสนใจอนิเมะหลังจากได้ชมอนิเมะซีรีส์อาเรียทางโทรทัศน์หลังเลิกงานที่บ้าน และตัดสินใจเปลี่ยนเส้นทางชีวิตไปเป็นนักพากย์การ์ตูน ขณะที่เธอเข้าเรียนในโรงเรียนนักพากย์นั้นเธอยังคงทำงานต่อที่เดิมเพื่อหาเงินมาเป็นค่าเทอม
คายาโนะเริ่มงานพากย์ครั้งแรกกับต้นสังกัด Pro-Fit โดยบทอนิเมะบทแรกที่เธอพากย์อยู่ในโอวีเอของซีรีส์เจ้าหญิงปีศาจ และยังพากย์เสียงเป็นตัวละครประกอบหลายตัวในซีรีส์ชุดอินเดกซ์ คัมภีร์คาถาต้องห้าม ภาคสอง เธอได้พากย์เป็นตัวละครหลักครั้งแรกใน พ.ศ. 2554 และตัวละครหลักตัวแรกที่เธอพากย์คือเมโกะ ฮมมะ หรือเม็มมะจากดอกไม้ มิตรภาพ และความทรงจำ นอกจากนี้ เธอยังร้องเพลงไตเติลจบของซีรีส์นี้ร่วมกับนักพากย์อีกสองคนจากซีรีส์เดียวกันได้แก่ฮารูกะ โทมัตสึและซาโอริ ฮายามิ ซึ่งก็คือเพลง "ซีเคร็ตเบส~คิมิงะกูเรตะโมโนะ~" โดยเพลงนี้ต้นฉบับคือวงโซน  ในปีเดียวกัน เธอยังพากย์เสียงเป็นยุซึริฮะ อิโนริในซีรีส์ปฏิวัติหัตถ์ราชันอีกด้วย เธอได้รับรางวัลนักพากย์หน้าใหม่หญิงยอดเยี่ยมจากงานเซยูอะวอดส์ครั้งที่ 6 ในเดือนมีนาคม พ.ศ. 2555
พ.ศ. 2555 เธอรับบทเป็นอิบาระ มายากะในซีรีส์แนวสืบสวนปริศนาความทรงจำ และร้องเพลงปิดร่วมกับซาโตมิ ซาโต (ซึ่งพากย์เป็นจิตันดะ เอรุ) ได้แก่เพลง "มาโดโรมิโนะยากูโซกุ" (ญี่ปุ่น: まどろみの約束; โรมาจิ: Madoromi no Yakusoku) และ "คิมินิมัตสึวารุมิสเตรี" (ญี่ปุ่น: 君にまつわるミステリー; โรมาจิ: Kimi ni Matsuwaru Mystery) นอกจากนี้เธอยังได้พากย์เสียงเป็นชีนะ มาชิโระในซีรีส์ซากุระโซว หอพักสร้างฝัน และทาเคเบะ ซาโอริในซีรีส์ สาวปิ๊ง! ซิ่งแทงค์ พ.ศ. 2556 เธอได้รับหลายบทบาท รวมทั้งฟุยูมิ ไอในซีรีส์ สมรภูมิรักแฟนสาวกับเพื่อนข้างบ้าน, และฮิราไดระ จิซากิจากนางิโนะอาสึคาระ
พ.ศ. 2557 คายาโนะได้รับบทเป็นชิโระในซีรีส์ โนเกม โนไลฟ์ และร้องเพลงปิดของซีรีส์ได้แก่เพลง "ออราซิออน" (สเปน: Oración; ญี่ปุ่น: オラシオン; โรมาจิ: orashion) ในปีเดียวกันนั้นเอง เธอได้ลาออกจากโปร-ฟิตมาเป็นฟรีแลนซ์ ก่อนที่ต้น พ.ศ. 2558 เธอจะย้ายเข้าไปสังกัดออฟฟิศโอซาวะ ต่อมาในปีเดียวกัน เธอรับบทเป็นเมงูมิ ซากุระในซีรีส์ โรงเรียนของเราน่าอยู่!, และคาซึมิงาโอกะ อุทาฮะในซีรีส์ วิธีปั้นสาวบ้านให้มาเป็นนางเอกของผม บทบาทสำคัญใน พ.ศ. 2559 ที่เธอแสดงได้แก่ดาร์กเนสในขอให้โชคดีมีชัย ในโลกแฟนตาซี! ฮิชิโระ จิสึรุในรีไลฟ์ และโทยามะ รินในนิวเกม! ใน พ.ศ. 2560 เธอรับบทเป็นซากุราเมะ คิริเอใน ยูคิวโฮลเดอร์! และพากย์เป็นชิโระและชวิในโนเกม โนไลฟ์: ซีโร
นอกจากงานพากย์แล้ว คายาโนะยังมีรายการทางยูทูบชื่อ "คายาโนมิ ~คายาโนะ อาอิ งะ นิฮนชู โอะ โนมินางาระ, ทาเบรุ ดาเกะ~" (ญี่ปุ่น: かやのみ 〜茅野愛衣が日本酒をのみながら、食べるだけ〜; โรมาจิ: Kayanomi ~Kayano Ai ga Nihonshu wo Nominagara, Taberu dake~) หรือเรียกอย่างย่อว่า "คายาโนมิ" โดยเนื้อหาของรายการเกี่ยวข้องกับสาเกชนิดต่าง ๆ ทั่วประเทศญี่ปุ่น ชื่อรายการ "คายาโนมิ" มาจากนามสกุลของเธอรวมกับคำว่าดื่มในภาษาญี่ปุ่น (ญี่ปุ่น: 飲み; โรมาจิ: nomi) รายการของเธอออกอากาศทางช่องยูทูบของอะนิเมตตั้งแต่ พ.ศ. 2559 จนกระทั่ง พ.ศ. 2561 รายการนี้ได้แยกออกมาเป็นช่องยูทูบของตัวเอง
แหล่งข้อมูลอื่น

Official agency profile (ในภาษาญี่ปุ่น)
อาอิ คายาโนะ  ที่เครือข่ายข่าวอนิเมะ
อาอิ คายาโนะ ที่อินเทอร์เน็ตมูวีเดตาเบส
Ai Kayano at Oricon (ในภาษาญี่ปุ่น)
| ด ค กเซยูอะวอดส์ สาขานักพากย์หน้าใหม่ยอดเยี่ยม |
| --- | --- |
นักพากย์หน้าใหม่ชายยอดเยี่ยม (2007–2022):  เท็ตสึยะ คากิฮาระ / มาซากาซุ โมริตะ (2007)  วาตารุ ฮาตาโนะ / สึบาซะ โยนางะ (2008)  ยูกิ คาจิ / โนบูฮิโกะ โอกาโมโตะ (2009)  อัตสึชิ อาเบะ / โทโมอากิ มาเอโนะ (2010)  โคกิ อูจิยามะ (2011)  ทากูยะ เองูจิ / โยชิตสึงุ มัตสึโอกะ (2012)  โนบูนางะ ชิมาซากิ / คาซูโตมิ ยามาโมโตะ (2013)  ไคโตะ อิชิกาวะ / ไดกิ ยามาชิตะ (2014)  นัตสึกิ ฮานาเอะ / เรียวตะ โอซากะ / โซมะ ไซโต (2015)  อายูมุ มูราเซะ / ชุนซูเกะ ทาเกอูจิ / ยูอิจิโร อูเมฮาระ (2016)  เซ็ตสึโอะ อิโต / ยูซูเกะ โคบายาชิ / ยูมะ อูจิดะ (2017)  ชุน โฮริเอะ / โคตาโร นิชิยามะ / ทากุ ยาชิโระ (2018)  โคเฮ อามาซากิ / มาร์ค อิชิอิ / ฟูกูชิ โอจิไอ / ชูโงะ นากามูระ (2019)  โคทาโร ไดโกะ / คัตสึมิ ฟูกูฮาระ / กากูโตะ คาจิวาระ / ทาเกโอะ โอตสึกะ / โชโงะ ยาโนะ (2020)  มาซาฮิโระ อิโต / ชิอากิ โคบายาชิ / ชิมบะ สึจิยะ (2021)  อาโออิ อิจิกาวะ / เรจิ คาวาชิมะ / เก็ง ซาโต (2022) 
นักพากย์หน้าใหม่หญิงยอดเยี่ยม (2007–2022):  อายะ ฮิราโนะ / ยูอิ คาโนะ (2007)  เอมิริ คาโต / ยู โคบายาชิ (2008)  คานะ อาซูมิ / ฮารูกะ โทมัตสึ (2009)  คานาเอะ อิโต / อากิ โทโยซากิ (2010)  ฮิซาโกะ คาเนโมโตะ / ซาโตมิ ซาโต (2011)  อาอิ คายาโนะ / ชิโอริ มิกามิ (2012)  คาโอริ อิชิฮาระ / รูมิ โอกูโบะ (2013)  มายะ อูจิดะ (2014)  โซระ อามามิยะ / อายะ ซูซากิ / เรนะ อูเอดะ (2015)  ริเอะ ทากาฮาชิ / ไอมิ ทานากะ / ซูมิเระ อูเอซากะ (2016)  อาริ โอซาวะ / ซายากะ เซ็มบงงิ / มินามิ ทานากะ (2017)  ยูอิ ฟูกูโอะ / อายากะ นานาเซะ (2018)  โคโกะ ฮายาชิ / คาเอเดะ ฮนโดะ / รินะ ฮนอิซูมิ / โทโมริ คูซูโนกิ / มานากะ อิวามิ (2019)  มาโดกะ อาซาฮินะ / มิโฮะ โอกาซากิ / มิยูริ ชิมาบูกูโระ / ซายูมิ ซูซูชิโระ / ฟัยรูซ ไอ / นานะ โมริ (2020)  ริน ไอระ / คานะ อิจิโนเซะ / ริโฮะ ซูงิยามะ / นัตสึมิ ฟูจิวาระ / อาซูมิ วากิ (2021)  คานาตะ ไอกาวะ / ฮิการุ อากาโอะ / เนเนะ ฮิเอดะ / ฮินากิ ยาโนะ (2022) 
นักพากย์หน้าใหม่ยอดเยี่ยม† (2023–ปัจจุบัน):  ชูอิจิโร อูเมดะ / ฮินะ ซูงูตะ / อันนะ นางาเซะ / มินามิ ฮินาตะ / ชิอง วากายามะ (2023)  ยูริเอะ อิโงมะ / ยูกิ ซากากิฮาระ / คิกุโนะสุเกะ โทยะ / นาโนกะ ฮาระ / ฮินะ โยมิยะ (2024) 
† ตั้งแต่ พ.ศ. 2566 (เซยูอะวอดส์ ครั้งที่ 17) เป็นต้นไป หมวดหมู่นักพากย์ชาย/หญิงจะถูกรวมเป็น "นักพากย์ยอดเยี่ยม" โดยไม่มีการแบ่งแยกทางเพศ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ศิลปิน:  มิวสิกเบรนซ์
เชสเตอร์ (ร้านอาหาร)

| --- | --- |
ด้านหน้าร้านเชสเตอร์ สาขาโฮมโปร จรัญสนิทวงศ์
ประเภท: อาหาร, แฟรนไชส์
อุตสาหกรรม: ร้านอาหาร
ก่อตั้ง: พ.ศ. 2531
จำนวนที่ตั้ง: ราว 200 สาขา
พื้นที่ให้บริการ:  ไทย
บุคลากรหลัก: ลลนา บุญงามศรี (กรรมการผู้จัดการ)
ผลิตภัณฑ์: อาหาร
บริษัทแม่: บริษัท เจริญโภคภัณฑ์อาหาร จำกัด (มหาชน)
เว็บไซต์: https://www.chesters.co.th/
เชสเตอร์  (อังกฤษ: Chester's) เป็นเครือร้านอาหารจานด่วนและขยายธุรกิจด้วยระบบแฟรนไชส์ (ร้อยละ 40 ของเครือร้าน) ภายใต้บริษัท เชสเตอร์ฟู้ด จำกัด ในเครือบริษัท เจริญโภคภัณฑ์อาหาร จำกัด (มหาชน) ถือเป็นธุรกิจร้านอาหารจานด่วนสัญชาติไทยรายแรก จากข้อมูล พ.ศ. 2567 เชสเตอร์มีทั้งหมดกว่า 200 สาขา
ประวัติ

ธนินท์ เจียรวนนท์ จากเครือเจริญโภคภัณฑ์มองว่าตลาดอาหารเป็นตลาดที่เติบโตได้อย่างต่อเนื่องและอยากสร้างเครือร้านอาหารจานด่วนของคนไทย จึงเปิดร้านอาหารชื่อ Chester’s Grill Chicken สาขาแรกที่ห้างมาบุญครองใน พ.ศ. 2531 ระยะแรกมีเมนูหลักคือ ไก่ย่าง ข้าวอบไก่ย่างและข้าวคาราเกะราดซอสหวาน
ต่อมาใน พ.ศ. 2534 ได้ปรับภาพลักษณ์ใหม่ใช้ชื่อเป็น เชสเตอร์กริลล์ (Chester's grill) เพื่อเปิดกว้างสำหรับอาหารที่หลากหลายขึ้น กระทั่ง พ.ศ. 2556 ได้ปรับชื่อแบรนด์อีกครั้งให้สั้นลง ในชื่อ "เชสเตอร์" (Chester’s) เพื่อไม่จำกัดเมนูเฉพาะไก่ย่างหรือเมนูข้าว แต่ยังขยายไปยังเมนูอื่น ๆ ครอบคลุมทั้งมื้อหลักและมื้อรองซึ่งเป็นเมนูทานเล่น
ภายหลังได้ร่วมงานกับเครืออื่นเช่น ใน พ.ศ. 2565 ร่วมกับไอเบอร์รี เปิดตัวเมนูไอศครีมรสซอสน้ำปลาฮอตชิลลี หรือร่วมมือกับชาตรามือ ออกเมนูไก่และฟรายส์ ชาไทยตรามือ
รายการอาหาร

เชสเตอร์มีเมนูโดยรวมราว 30–40 เมนู มีทั้งเมนูประจำ และเมนูตามฤดูกาล ตัวอย่างเช่น ไก่ย่าง เมนูข้าว แฮมเบอร์เกอร์ ฮอตดอก สปาเก็ตตี้ อาหารทานเล่น เช่น ปีกไก่นิวออร์ลีนส์ ชิกเก้นฟิงเกอร์ นักเก็ตไก่ ฟิชนักเก็ต ยำไทยไก่ย่าง เป็นต้น
แหล่งข้อมูลอื่น

เชสเตอร์
| ด ค กแฟรนไชส์ธุรกิจอาหารในประเทศไทย |
| --- | --- | --- |
| ปัจจุบัน |  เบอร์เกอร์คิง  แมคโดนัลด์  มอสเบอร์เกอร์  เชค แช็ค  เคเอฟซี  บอนชอนชิกเกน  กูร์ กูร์ ชิคเก้น  เจิ้งซิน ชิคเก้น สเต็ก  พิซซ่าฮัท  เดอะ พิซซ่า คอมปะนี  โดมิโน่ส์ พิซซ่า  นารายณ์ พิซเซอเรีย  อีทพิซซ่า  ซิซซ์เล่อร์  เปปเปอร์ ลันช์  ซานตาเฟ่สเต็ก  ซับเวย์  ลัคกี้สุกี้  เชสเตอร์  ฟูจิ  ฮะจิบัง ราเมน  อิปปุโดะ ราเมน  โคโค่อิชิบันยะ  บาร์บีคิวพลาซ่า  เอ็มเค เรสโตรองต์  สุกี้ตี๋น้อย  ไหตี่เลา  โจ๊กกองปราบ  ชายสี่ บะหมี่เกี๊ยว  โชคดีติ่มซำ  ซาลาเปาทับหลี  เชสเตอร์  ยาโยอิ  |  |
| อดีต |  เวนดี้ส์  ป๊อปอายส์  คาร์ลซ จูเนียร์  เอ แอนด์ ดับบลิว  มิสเตอร์พิซซ่า  ไดโดมอน  ฮอทพอท  เท็กซัสชิคเก้น  ทาโก้ เบลล์  ฮอตสตาร์ชิกเกน  |  |
มารีอา คริสทีนาแห่งออสเตรีย

| ธรรมเนียมพระยศของ มาเรีย คริสทีนาแห่งออสเตรีย |
| --- | --- |
ตราประจำพระอิสริยยศ
ตราประจำพระองค์
การทูล: Her Majesty   (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้า/เพคะ)
มาเรีย คริสทีนาแห่งออสเตรีย สมเด็จพระราชินีแห่งสเปน (เยอรมัน: Maria Christina Désirée Henriette Felicitas Rainiera von Habsburg-Lothringen, สเปน: María Cristina de Habsburgo-Lorena, อังกฤษ: Maria Christina of Austria) เป็นพระมเหสีพระองค์ที่สองในพระเจ้าอัลฟอนโซที่ 12 แห่งสเปน ทั้งยังทรงดำรงตำแหน่งผู้สำเร็จราชการแทนพระองค์ ระหว่างการสวรรคตของพระราชสวามีในเดือนพฤศจิกายน ค.ศ. 1885 กระทั่งพระประสูติกาลของพระเจ้าอัลฟอนโซที่ 13 พระราชโอรส ในเดือนพฤษภาคม ค.ศ. 1886 และทรงสำเร็จราชการเรื่อยมาจนพระราชโอรสทรงบรรลุนิติภาวะในเดือนพฤษภาคม 1902
พระราชประวัติ

มารีอา คริสทีนาแห่งออสเตรีย ทรงมีพระนามเดิมว่า อาร์ชดัชเชสมารีอา คริสทีนา เดซีเร เฮ็นรีเอ็ทเทอ เฟลีซีทัส ไรนีราแห่งออสเตรีย เสด็จพระราชสมภพเมื่อวันที่ 21 กรกฎาคม ค.ศ. 1858 ณ จักรวรรดิออสเตรีย เป็นพระธิดาใน อาร์ชดยุกคาร์ล แฟร์ดีนันท์แห่งออสเตรีย และ อาร์ชดัชเชสเอลีซาเบ็ท ฟรันท์ซิสคาแห่งออสเตรีย โดยก่อนจะทรงเป็นสมเด็จพระราชินีแห่งสเปนนั้น พระองค์ทรงเป็นผู้มีการศึกษาดี สิริโฉมงดงามดี และทรงรักความยุติธรรมมาก เป็นคนเถรตรงคนนึงในราชสำนักออสเตรีย
เสกสมรส

อาร์ชดัชเชสมารีอา คริสทีนาแห่งออสเตรีย เข้าพระราชพิธีอภิเษกสมรสกับ พระเจ้าอัลฟอนโซที่ 12 แห่งสเปน เมื่อวันที่ 29 พฤศจิกายน ค.ศ. 1879 รับพระราชทานพระอิสริยยศเป็น สมเด็จพระราชินีแห่งสเปน มีพระราชบุตรดังนี้
เมร์เซเดส เจ้าหญิงแห่งอัสตูเรียส
อินฟันตามารีอา เตเรซาแห่งสเปน
พระเจ้าอัลฟอนโซที่ 13 แห่งสเปน
พระองค์เป็นพระมเหสีพระองค์ที่ 2 เนื่องจากพระมเหสีพระองค์แรกของพระราชสวามีคือ เมร์เซเดสแห่งออร์เลอ็อง สมเด็จพระราชินีแห่งสเปน เสด็จสวรรคตลง ตำแหน่งสมเด็จพระราชินีแห่งสเปนจึงเป็นของพระองค์ทันทีหลังจากเสกสมรส
ผู้สำเร็จราชการเเทนพระองค์และสมเด็จพระราชชนนี

หลังจาก พระเจ้าอัลฟอนโซที่ 12 แห่งสเปน พระราชสวามีเสด็จสวรรคต พระองค์จึงเป็นผู้สำเร็จราชการแทนพระองค์พระราชโอรสคือ พระเจ้าอัลฟอนโซที่ 13 แห่งสเปน ซึ่งทรงมีพระชนมายุยังไม่บรรลุนิติภาวะไม่สามารถทรงราชย์ได้ โดยภายหลังพระราชโอรสของพระองค์ทรงราชย์ และทรงได้รับการสถาปนาเป็น สมเด็จพระราชชนนีแห่งสเปน
สวรรคต

มารีอา คริสทีนาแห่งออสเตรีย สมเด็จพระราชินีแห่งสเปน เสด็จสวรรคตเมื่อวันที่ 6 กุมภาพันธ์ ค.ศ. 1929 ขณะมีพระชนมายุได้ 70 พรรษา โดยสาเหตุนั้นเกิดจากการเสียพระราชหฤทัยจากการปฏิวัติสเปนสู่ระบอบสาธารณรัฐ
| ก่อนหน้า |  | มารีอา คริสทีนาแห่งออสเตรีย |  | ถัดไป |
| --- | --- | --- | --- | --- |
| เมอร์เซเดสแห่งออร์เลอ็อง สมเด็จพระราชินีแห่งสเปน |  |   สมเด็จพระราชินีแห่งสเปน   (ราชวงศ์บูร์บง)   (29 พฤศจิกายน พ.ศ. 2422 – 25 พฤศจิกายน พ.ศ. 2428) |  | วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน |
| ด ค กคู่อภิเษกสมรสในพระมหากษัตริย์สเปน |
| --- | --- |
เลตีเซีย ออร์ติซ โรกาโซลาโน (2014–)  เจ้าหญิงโซเฟียแห่งกรีซและเดนมาร์ก (1975–2014) ·เจ้าหญิงวิกตอเรีย ยูจีนีแห่งบัทเทนแบร์ก (1906–1931) · อาร์ชดัชเชสมารีอา คริสทีนาแห่งออสเตรีย (1879–1885) · เจ้าหญิงแมร์เซเดสแห่งออร์เลอ็อง (1878) · มารีอา วิตโตรีอา ดัล ปอซโซ (1870–1873) · ฟรานซิส ดยุกแห่งการ์ดิซ (1846–1868) · เจ้าหญิงมารีอา คริสตีนาแห่งซิซิลีทั้งสอง (1829–1833) · เจ้าหญิงมารีอา โยเซฟา อะมาเลียแห่งซัคเซิน (1819–1829) · อินฟันตามารีอา อิซาเบลแห่งโปรตุเกส (1816–1818) · จูลี คลารี (1808–1813) · เจ้าหญิงมารีอา ลุยซาแห่งปาร์มา (1788–1808) · เจ้าหญิงมารีอา อะมาเลียแห่งซัคเซิน (1759–1760) · อิงฟังตาบาร์บาราแห่งโปรตุเกส (1746-1758) · เอลีซาเบตตา ฟาร์เนเซ (1724–1746) · เจ้าหญิงหลุยส์ เอลีซาแบ็ตแห่งออร์เลอ็อง (1724) · เอลีซาเบตตา ฟาร์เนเซ (1714–1724) · เจ้าหญิงมารีอา ลุยซา กาบรีเอลลาแห่งซาวอย (1701–1714) · เคาน์เตสมารีอา อันนาแห่งฟัลทซ์-น็อยบวร์ค (1690–1700) · เจ้าหญิงมารี-หลุยส์แห่งออร์เลอ็อง (1679–1689) · อาร์ชดัชเชสมาเรียนาแห่งออสเตรีย (1649–1665) · เจ้าหญิงเอลีซาแบ็ตแห่งฝรั่งเศส (1621–1644) · อาร์ชดัชเชสมาร์กาเรเทอแห่งออสเตรีย (1598–1611) · อาร์ชดัชเชสอันนาแห่งออสเตรีย (1570–1580) · เจ้าหญิงเอลีซาแบ็ตแห่งวาลัว (1559–1568) · สมเด็จพระราชินีนาถแมรีที่ 1 แห่งอังกฤษ (1556–1558) · อิงฟังตาอีซาแบลแห่งโปรตุเกส (1526–1539)
พระองค์พร้อมด้วยพระราชบุตร
ซางัน โทซุ

ซางัน โทสุ (ญี่ปุ่น: サガン鳥栖; อังกฤษ: Sagan Tosu) เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจลีก ดิวิชัน 1 ทีมนี้ประจำอยู่ที่เมืองโทสุ จังหวัดซางะ
ซางัน เป็นคำประกาศเกียรติคุณที่มีความหมายคู่อยู่เบื้องหลัง หนึ่งในคำพ้องเสียงของมันคือหินทราย (砂岩 sagan) ในภาษาญี่ปุ่น โดยเป็นสัญลักษณ์ขององค์ประกอบเล็ก ๆ ที่รวมตัวกันเพื่อสร้างวัตถุที่น่าเกรงขาม ซึ่งเป็นคำอุปมาสำหรับทีม นอกจากนี้ ซางัน โทสุ ยังสามารถแปลความหมายได้ว่า "โทสุแห่งจังหวัดซางะ" (佐賀ん鳥栖 ซะงะ-น โทะสุ) ในภาษาถิ่นของพื้นที่ดังกล่าว ยิ่งไปกว่านั้น เชื่อกันว่าคำนี้หมายถึงการเล่นสำนวนกับสโมสรฟุตบอลยูเวนตุสซึ่งเป็นทีมยักษ์ใหญ่ของอิตาลี แม้ว่าทางสโมสรยังไม่ได้ยืนยันก็ตาม
ประวัติ

ในเดือนกุมภาพันธ์ ค.ศ. 1997 ทีมซางันได้รับการก่อตั้งขึ้นในฐานะสโมสรแห่งใหม่ ซึ่งตามความเป็นจริงมาจากการควบรวมทีมโทสุ ฟิวเจอร์ส ที่ล้มละลายในเดือนก่อนหน้า และได้รับการอนุญาตให้เข้าร่วมฟุตบอลลีกญี่ปุ่นตั้งแต่ ค.ศ. 1997 ถึง 1998 เช่นเดียวกับเจลีกคัพในปี ค.ศ. 1997 ในฐานะมาตรการพิเศษ แม้ว่าสถานะสมาชิกภาพสมาคมเจลีกจะไม่ได้ให้คำตัดสินต่อทีมซางันก็ตาม ในปี ค.ศ. 1999 ทีมนี้ได้รับการคัดเลือกสู่การแข่งขันเจลีก ดิวิชัน 2 (เจลีก 2) ในฐานะสิบทีมเดิม โดยทีมนี้ยังคงสำแดงผลงานจนกระทั่งได้รับการเลื่อนชั้นสู่เจลีก ดิวิชัน 1 เมื่อสิ้นสุดฤดูกาล 2011 สิ่งที่เปลี่ยนไปและเริ่มต้นในเชิงบวกคือการดำรงตำแหน่งของประธานและผู้บริหารแผนกการปฏิบัติการคนใหม่อย่างมิโนรุ ทาเกฮาระ ผู้เป็นเจ้าของสโมสรส่วนหนึ่ง
แหล่งข้อมูลอื่น

เว็บไซต์ทางการ (ญี่ปุ่น)
ซางัน โทซุ ที่เฟซบุ๊ก
ซางัน โทซุ ที่เอกซ์ (ทวิตเตอร์)
ซะงัน โทะสุ ที่ยูทูบ
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
เอ็มมาแห่งวัลเด็คและเพือร์ม็อนท์

| ธรรมเนียมพระยศของ เอ็มมาแห่งวัลเด็คและเพือร์ม็อนท์ |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Her Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty  (พระพุทธเจ้าข้า/เพคะ)
เอ็มมาแห่งวัลเด็คและเพือร์ม็อนท์ สมเด็จพระราชินีแห่งเนเธอร์แลนด์ (อังกฤษ: Emma of Waldeck and Pyrmont) (2 สิงหาคม ค.ศ. 1858 - 20 มีนาคม ค.ศ. 1934) เป็นสมเด็จพระราชินีแห่งเนเธอร์แลนด์ และแกรนด์ดัชเชสแห่งลักเซมเบิร์ก โดยอภิเษกสมรสกับพระเจ้าวิลเลิมที่ 3 แห่งเนเธอร์แลนด์ แกรนด์ดยุกแห่งลักเซมเบิร์ก สมเด็จพระราชินีเอ็มมาทรงเป็นพระบรมวงศานุวงศ์ของราชวงศ์ดัตช์ที่ได้รับความนิยมในหมู่ประชาชนอย่างมาก ทรงดำรงเป็นผู้สำเร็จราชการแทนพระองค์ในรัชกาลของสมเด็จพระราชินีนาถวิลเฮลมินาแห่งเนเธอร์แลนด์ พระราชธิดา ในช่วงที่ยังไม่ทรงบรรลุนิติภาวะระหว่างปี 1890 ถึง 1898
ช่วงต้นพระชนมชีพ

เจ้าหญิงเอ็มมาอภิเษกสมรสกับกษัตริย์ชรา พระเจ้าวิลเลิมที่ 3 แห่งเนเธอร์แลนด์ ในเมืองบาด อรอลเซน วันที่ 7 มกราคม ค.ศ. 1879 สองปีหลังจากโซฟีแห่งเวือร์ทเทิมแบร์ค สมเด็จพระราชินีแห่งเนเธอร์แลนด์ พระอัครมเหสีพระองค์แรกเสด็จสวรรคต กษัตริย์ผู้ชราและไม่ทรงซื่อสัตย์ต่อพระอัครมเหสีผู้นี้ ครั้งหนึ่งทรงเคยถูกเรียกว่า "เป็นผู้ที่เสเพลที่สุดแห่งยุคสมัย" ทรงถูกปฏิเสธจากการอภิเษกสมรสกับเจ้าหญิงไธราแห่งเดนมาร์ก ซึ่งทรงสนพระทัยที่จะอภิเษกกับพระราชโอรสองค์สุดท้องของกษัตริย์มากกว่า พระเชษฐภคินีของเจ้าหญิงเอ็มมาคือ เจ้าหญิงพอลีนแห่งวัลเด็คและเพือร์ม็อนท์ ทรงเป็นเป้าหมายแรกของกษัตริย์ แต่เจ้าหญิงเอ็มมาทรงออกมาตรัสกับกษัตริย์ว่า "หม่อมฉันไม่รังเกียจเลยที่จะเป็นพระราชินีแห่งเนเธอร์แลนด์!"
สมเด็จพระราชินีเอ็มมาทรงมีพระราชธิดากับกษัตริย์วิลเลิมที่ 3 เพียงพระองค์เดียวคือ เจ้าหญิงวิลเฮลมินา ซึ่งในกาลต่อมาคือ สมเด็จพระราชินีนาถวิลเฮลมินาแห่งเนเธอร์แลนด์ ประสูติในวันที่ 31 สิงหาคม ค.ศ. 1880 กษัตริย์วิลเลิมที่ 3 ทรงมีพระราชโอรสก่อนหน้านี้แล้วสามพระองค์ได้แก่ เจ้าชายวิลเลิม, เจ้าชายมอริซ และเจ้าชายอเล็กซานเดอร์ แต่ทั้งสามพระองค์สิ้นพระชนม์ก่อนหน้าพระราชบิดาเสียสิ้นโดยไม่มีรัชทายาท
สมเด็จพระราชชนนีพันปีหลวง

สามวันก่อนที่กษัตริย์วิลเลมจะสวรรคตในวันที่ 23 พฤศจิกายน ค.ศ. 1890 สมเด็จพระราชินีเอ็มมาทรงดำรงเป็นผู้สำเร็จราชการแทนพระองค์ในช่วงที่พระราชสวามีทรงพระประชวรหนัก พระองค์ทรงเป็นผู้สำเร็จราชการสืบต่อในรัชกาลของสมเด็จพระราชินีนาถวิลเฮลมินา พระราชธิดาซึ่งยังไม่ทรงบรรลุนิติภาวะ จนกระทั่งสมเด็จพระราชินีนาถวิลเฮลมินามีพระชนมายุครบ 18 พรรษาในวันที่ 31 สิงหาคม ค.ศ. 1898 ราชรัฐลักเซมเบิร์กนั้นถูกส่งผ่านไปยังอดอล์ฟ ดยุกแห่งนัสเซา พระปิตุลาฝ่ายพระชนนีของสมเด็จพระพันปีหลวงเอ็มมา ตามสนธิสัญญาของราชวงศ์ที่กำหนดไว้ว่า สตรีไม่อาจสืบราชบัลลังก์ลักเซมเบิร์กได้
สมเด็จพระพันปีหลวงเอ็มมาทรงรับตำแหน่งผู้สำเร็จราชการแทนพระองค์อย่างจริงจัง พระองค์ทรงพบปะรัฐมนตรีทุกๆคนอย่างน้อยทุกๆสองสัปดาห์ และทรงปฏิบัติตามกรอบของราชาธิปไตยภายใต้รัฐธรรมนูญอย่างเคร่งครัด พระองค์ทรงเปิดโอกาสให้ทุกคนสามารถเข้าเฝ้าและพูดคุยกับพระองค์ได้ และทรงยินยันว่าจะจัดการตอบจดหมายต่างๆให้มากที่สุดเท่าที่จะทำได้ นอกเหนือจากการบริหารราชการแผ่นดิน สมเด็จพระพันปีหลวงเอ็มมาทรงใส่พระทัยในการศึกษาของพระราชธิดามาก เมื่อสมเด็จพระราชินีนาถวิลเฮลมินามีพระชนมายุครบ 16 พรรษา สมเด็จพระพันปีหลวงเอ็มมาทรงตระเตรียมอบรมพระนางวิลเฮลมินาเป็นเวลาสองปีเพื่อเตรียมการให้สำหรับการครองราชย์เป็นสมเด็จพระราชินีนาถโดยสมบูรณ์
สมเด็จพระราชชนนีพันปีหลวงเอ็มมาเสด็จสวรรคตที่พระราชวังลังก์วูร์โฮท์ เดอะเฮก ในวันที่ 20 มีนาคม ค.ศ. 1934 ด้วยพระอาการแทรกซ้อนจากหลอดลมอักเสบ สิริพระชนมายุ 75 พรรษา พระศพถูกฝังที่นิวเวเคิร์ก เมืองเดลฟท์ จังหวัดเซาท์ฮอลแลนด์
พระราชอิสริยยศ

2 สิงหาคม ค.ศ. 1858 - 7 มกราคม ค.ศ. 1878 : เฮอร์เซอรีนไฮเนส เจ้าหญิงเอ็มมาแห่งวัลเด็คและเพือร์ม็อนท์
7 มกราคม ค.ศ. 1878 - 23 พฤศจิกายน ค.ศ. 1890 : เฮอร์มาเจสตี สมเด็จพระราชินีแห่งเนเธอร์แลนด์
23 พฤศจิกายน ค.ศ. 1890 - 20 มีนาคม ค.ศ. 1934 : เฮอรฺมาเจสตี สมเด็จพระราชินีนาถเอ็มมา พระราชชนนีแห่งเนเธอร์แลนด์
ศาลรัฐธรรมนูญ (ประเทศไทย)

| ราชอาณาจักรไทย ศาลรัฐธรรมนูญ |
| --- | --- |
Constitutional Court
ตราสัญลักษณ์ศาลรัฐธรรมนูญ

สถาปนา: 11 ตุลาคม พ.ศ. 2540; 27 ปีก่อน (2540-10-11)
อำนาจศาล:  ประเทศไทย
ที่ตั้ง: เลขที่ 120 หมู่ 3 ศูนย์ราชการเฉลิมพระเกียรติ 80 พรรษา 5 ธันวาคม 2550 (อาคารราชบุรีดิเรกฤทธิ์) ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
ที่มา: รัฐธรรมนูญแห่งราชอาณาจักรไทย พุทธศักราช 2560 พระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561
จำนวนตุลาการ: 9 คน
งบประมาณต่อปี: 338,873,900 บาท (พ.ศ. 2568)
ประเภทของศาล: ศาลรัฐธรรมนูญ
เว็บไซต์: เว็บไซต์อย่างเป็นทางการ
ประธานศาลรัฐธรรมนูญ
ปัจจุบัน: นครินทร์ เมฆไตรรัตน์
ตั้งแต่: 19 มีนาคม พ.ศ. 2567
| --- | --- |
Constitutional Court Office
ตราสัญลักษณ์
ภาพรวมสำนักงาน
ก่อตั้ง: 9 เมษายน พ.ศ. 2542; 25 ปีก่อน (2542-04-09)
ประเภท: ส่วนราชการ
สำนักงานใหญ่: เลขที่ 120 หมู่ 3 ศูนย์ราชการเฉลิมพระเกียรติ 80 พรรษา 5 ธันวาคม 2550 (อาคารราชบุรีดิเรกฤทธิ์) ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
บุคลากร: 225 คน (พ.ศ. 2566)
งบประมาณต่อปี: 338,873,900 บาท (พ.ศ. 2568)
ฝ่ายบริหารสำนักงาน: สุทธิรักษ์ ทรงศิวิไล, เลขาธิการ ร่มปรางค์ สวมประคำ, รองเลขาธิการ พรพิมล นิลทจันทร์, รองเลขาธิการ อดิเทพ อุยยะพัฒน์, รองเลขาธิการ ฉัตรแก้ว เลิศไพฑูรย์, รักษาการรองเลขาธิการ
ต้นสังกัดสำนักงาน: ศาลรัฐธรรมนูญ
เว็บไซต์: เว็บไซต์อย่างเป็นทางการ
ศาลรัฐธรรมนูญ (ย่อ: ศร.) เป็นองค์กรตุลาการที่จัดตั้งขึ้นครั้งแรกตามรัฐธรรมนูญแห่งราชอาณาจักรไทย พุทธศักราช 2540 แทนคณะตุลาการรัฐธรรมนูญที่ยุบเลิกไป และมีบัญญัติไว้ในรัฐธรรมนูญแห่งราชอาณาจักรไทย พุทธศักราช 2550 ศาลรัฐธรรมนูญมีอำนาจพิจารณาวินิจฉัยปัญหาข้อกฎหมายที่เกี่ยวข้องกับรัฐธรรมนูญ
หน้าที่หลักของศาลรัฐธรรมนูญคือ การพิจารณาทบทวนโดยศาล โดยวินิจฉัยว่ากฎหมายใดขัดต่อรัฐธรรมนูญก็เป็นอันตกไป อย่างไรก็ตาม บทบาทของศาลฯ ในประวัติศาสตร์ร่วมสมัยมีตั้งแต่การประกาศว่าการเลือกตั้งไม่ชอบด้วยกฎหมาย การยุบพรรคการเมือง และการตัดสินให้ผู้ดำรงตำแหน่งทางการเมืองพ้นจากตำแหน่ง
นุรักษ์ มาประณีต อดีตประธานศาลรัฐธรรมนูญ เคยทำหน้าที่ภายใต้คณะรัฐประหารถึง 2 คณะ อยู่ในตำแหน่งรวม 13 ปี รับเงินเดือนรวมอย่างน้อย 20 ล้านบาท เคยตัดสินยุบพรรคอย่างน้อย 29 พรรค  ได้รับการแต่งตั้งเป็นองคมนตรีในปี พ.ศ. 2563